**ANGLICKÝ JAZYK**

Na vyučovacích hodinách anglického jazyka budeme ako podklady na hodnotenie a klasifikáciu výchovno - vzdelávacích výsledkov žiaka používať najmä tieto metódy , formy a prostriedky:

1. sústavné **pozorovanie výkonov žiaka**, jeho aktivity na hodine a pripravenosť na vyučovanie
2. **písomné previerky**
3. **ústne odpovede**
4. **iné hodnotenie činnosti žiaka**- odporúčané, napr. hodnotenie projektu, referátu, grafickej alebo praktickej úlohy , systém plusov a mínusov

**HODNOTENIE**

Stupnica pre hodnotenie predmetu:

 **100% - 90% = 1 (výborný)**

 **89% - 76% = 2 (chválitebný)**

 **75% - 64% = 3 (dobrý)**

 **63% - 50% = 4 (dostatočný)**

 **49% - 0% = 5 (nedostatočný)**

pričom váha čiastkových známok je nasledovná:

**Anglický jazyk:**

Známka z predmetu anglický jazyk zahŕňa:

**1.Známku za výkon na hodinách ANJ - 80%**

Testy, slohová práca 55%

Kvízy, projekty, prezentácie 35%

Aktivita, domáce úlohy 10%

**2.Známku za Big test – 20%**

Písomný test 70%

Písomná slohová práca 30%

**Anglický jazyk – konverzácie (2.-4. ročník):**

Testy 40%

Projekt 30%

Kvízy 10%

Journal 10%

Aktivita 10%

**Anglický jazyk – písanie (5. ročník):**

Testy 80%

Domáce úlohy, aktivita 20%

**Konverzácia v anglickom jazyku (5. ročník):**

Mini-maturita 40%

Prezentácie 30%

Kvízy 30%

1. Hodnota známok ostáva rovnaká pri prezenčnom, aj pri dištančnom vzdelávaní.
2. Žiaci dostávajú 100% za Participation, v prípade, že odovzdajú vypracovanie v deň vyučovacej hodiny. Za každý deň omeškania sa odpočítava 5%
3. Odporúča sa zadávať úlohy, ktorých vypracovanie bude žiakom trvať maximálne 25 minút.
4. Vyučujúci poskytne žiakom spoločnú spätnú väzbu k zadaniam formou kľúču správnych odpovedí a vysvetlenia konceptov, ktoré žiaci neporozumeli ( Na základe odovzdaných prác), najneskôr v deň nasledujúcej vyučovacej hodiny.
5. Testy a kvízy sa vyučujúci budú snažiť opraviť a oznámkovať čo najskôr, maximálne však v priebehu 2 týždňov. Znamená to tiež, že žiak nemôže písať ďalší test/kvíz ak z predchádzajúceho nemá známku + feedback
6. V prípade, že žiak neabsolvoval kvíz/test v stanovenom čase, jeho povinnosťou je dohodnúť si náhradný termín maximálne v rozmedzí 2 týždňov. Z tohto dôvodu bude PK ANJ organizovať spoločné náhradné termíny 1x do mesiaca.
7. Lekciové testy sa v čase online vzdelávania neodporúčajú. Alternatívou sú vypracovania problémových úloh, alebo písomných zadaní, ktoré obsahujú koncepty preberané v rámci lekcii.

**ZÁSADY HODNOTENIA PÍSOMNÝCH PRÁC a ÚSTNEHO PREJAVU**

1. Hodnotenie písomných práca ako aj ústneho skúšania vychádza z metodiky hodnotenia maturitnej skúšky a je súčasťou osnov jednotlivých predmetov.
2. Hodnotenie aktivity na hodinách je dohodnuté osobitne s každou skupinou žiakov v rámci konkrétneho predmetu, pričom sa berú do úvahy bežné kritéria hodnotenia ústneho prejavy ( Rozsah slovnej zásoby – úroveň gramatickej správnosti – výslovnosť – plynulosť – splnenie zadania/obsah prejavu)